NORAKSTS

|  |  |
| --- | --- |
| 25.03.2022. | Nr.5/11 |

**ILGTERMIŅA AIZŅĒMUMA ŅEMŠANA PRIORITĀRĀ INVESTĪCIJU PROJEKTA “**Jelgavas 4. sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana**” ĪSTENOŠANAI**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Rublis, G.Kurlovičs), **PRET – nav**, **ATTURAS – 2** (A.Tomašūns, A.Pagors),

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, likuma “Par valsts budžetu 2022. gadam” 10. panta otrās daļas 4. punktu un Ministru kabineta 2019. gada 10. decembra noteikumiem Nr. 590 ”Noteikumi par pašvaldību aizņēmumiem un galvojumiem”, Jelgavas pilsētas attīstības programmas 2014.-2020.gadam Investīciju plāna 4. rīcībpolitikas “Mobilitāte un pilsētas sasniedzamība” 4.4.sadaļā “Autostāvlaukumu nodrošinājums” iekļauto projekta ideju Nr.4.4.2.1. “Jelgavas 4.sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana” un saskaņā ar iepirkumu rezultātiem, lai nodrošinātu Jelgavas 4. sākumskolas automašīnu stāvlaukuma paplašināšanu, teritorijas daļēju labiekārtošanu un satiksmes drošības uzlabošanu,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu prioritārā investīciju projekta “Jelgavas 4.sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana” (turpmāk Projekts) īstenošanai 727 380,00 *euro* (septiņi simti divdesmit septiņi tūkstoši trīs simti astoņdesmit *euro* un 00 *centi*) uz 30 gadiem ar atlikto pamatsummas maksājumu uz trīs gadiem.
2. Aizņēmuma atmaksu garantēt ar Jelgavas valstspilsētas pašvaldības budžetu.
3. Lēmums stājas spēkā pēc Vides aizsardzības un reģionālās attīstības ministrijas pozitīva atzinuma par Projekta atbilstību pašvaldības attīstības programmai sniegšanas.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā